ఉరూజ్ ముంతాజ్

ఉరూజ్ ముంతాజ్ ఖాన్ (జననం 1985, అక్టోబరు 1) పాకిస్తాన్ క్రికెట్ వ్యాఖ్యాత, టెలివిజన్ హోస్ట్, దంతవైద్యురాలు, మాజీ క్రికెటర్. ఆల్ రౌండర్‌గా కుడిచేతి లెగ్ బ్రేక్ బౌలింగ్, కుడిచేతి బ్యాటింగ్ రాణించింది. 2004 - 2010 మధ్యకాలంలో ఒక టెస్టు మ్యాచ్, 38 వన్ డే ఇంటర్నేషనల్స్, తొమ్మిది ట్వంటీ 20 ఇంటర్నేషనల్స్ లో ఆడింది. కరాచీ, జరాయ్ తారకియాతి బ్యాంక్ లిమిటెడ్ తరపున దేశీయ క్రికెట్ ఆడింది.

ప్రారంభ జీవితం, విద్య 
1985, అక్టోబరు 1న కరాచీలో జన్మించింది. ఫాతిమా జిన్నా డెంటల్ కళాశాల నుండి పట్టభద్రురాలైంది. షెఫీల్డ్ యూనివర్సిటీ నుండి రిస్టోరేటివ్ డెంటిస్ట్రీలో మాస్టర్ ఆఫ్ మెడిసిన్ చేసింది.

క్రికెట్ రంగం 
ఆల్ రౌండర్‌గా పాకిస్తాన్ జాతీయ మహిళల క్రికెట్ జట్టుకు ఆడింది. ఆసియా XI క్రికెట్ జట్టులో ఆడింది. ఒక టెస్ట్ మ్యాచ్, 38 వన్డేలు, తొమ్మిది ట్వంటీ 20 మ్యాచ్‌లలో పాల్గొన్నది. 2010, మే 10న న్యూజిలాండ్ మహిళలతో జరిగిన సిరీస్‌లో పాల్గొంది. ఐసీసీ మహిళల ప్రపంచ కప్ 2009 లో జట్టుకు కెప్టెన్‌గా కూడా ఆడింది. 2010లో, క్రికెట్‌లోని అన్నిరకాల ఫార్మాట్ల నుండి రిటైరైంది.

2019 మార్చిలో, ఆల్ ఉమెన్ సెలక్షన్ ప్యానెల్‌కు అధిపతిగా నియమితురాలయింది. 2019 ఏప్రిల్ లో, దక్షిణాఫ్రికా పర్యటన కోసం పాకిస్థాన్ మహిళల జట్టుకు ఎంపికచేసే కమిటీలో ఉన్నది. 2020 అక్టోబరులో, పురుషుల వన్డే క్రికెట్ మ్యాచ్‌లో వ్యాఖ్యాతగా సేవలందించిన మొదటి పాకిస్థానీ మహిళా వ్యాఖ్యాతగా నిలిచింది.

మూలాలు

బాహ్య లింకులు 
 

జీవిస్తున్న ప్రజలు
1985 జననాలు